**KUTSEGRUPI NIMETUS Ehitiste elektrikud**

|  |  |  |
| --- | --- | --- |
| **Ehitiste elektrik, tase 3** | **Ehitiste elektrik, tase 4** | **Ehitiste elektrik, tase 5** |
| **B-osa KOMPETENTSUSNÕUDED** | **B-osa KOMPETENTSUSNÕUDED** | **B-osa KOMPETENTSUSNÕUDED** |
| **B.1 Kutsestruktuur** | **B.1 Kutsestruktuur** | **B.1 Kutsestruktuur** |
| Ehitiste elektrik, tase 3 kutse koosneb üldoskustest, kohustuslikest ja kutset läbivatest kompetentsidest. Kutse taotlemisel tuleb tõendada üldoskused (B.2) ning kohustuslikud ja kutset läbivad kompetentsid (B.3.1-B.3.3 ja B.3.4). | Ehitiste elektrik, tase 4 kutse koosneb üldoskustest, kohustuslikest ja kutset läbivatest kompetentsidest. Kutse taotlemisel tuleb tõendada üldoskused (B.2) ning kohustuslikud ja kutset läbivad kompetentsid (B.3.1-B.3.6 ja B.3.7).  Madal- ja väikepinge seadmete hooldaja ja remontija osakutse taotlemisel tuleb tõendada üldoskused (B.2) ning kohustuslikud ning kutset läbivad kompetentsid B.3.5-B.3.7. | Ehitiste elektrik, tase 5 kutse koosneb üldoskustest ning kohustuslikest ja kutset läbivatest kompetentsidest. Kutse taotlemisel tuleb tõendada üldoskused (B.2) ning kohustuslikud ja kutset läbivad kompetentsid (B.3.1-B.3.7 ja B.3.8). |
| **Kvalifikatsiooninõuded kutse taotlemisel, taastõendamisel** | **Kvalifikatsiooninõuded kutse taotlemisel, taastõendamisel** | **Kvalifikatsiooninõuded kutse taotlemisel, taastõendamisel** |
| **Nõuded kutse taotlemisel**   1. Erialase koolituskursuse läbimine vähemalt 40 TP ulatuses (lisa 2 „Elektrikute täiendusõppe arvestus“) 2. Erialal töötamine   **Nõuded kutse taastõendamisel iga 5 aasta järel**   1. Vähemalt 3-aastane erialane töökogemus viimase 5 aasta jooksul 2. Erialase täienduskoolituse läbimine vähemalt 20 TP ulatuses (lisa 2 „Elektrikute täiendusõppe arvestus“)   Sisetööde elektrik, tase 3 kutse omandanud isik saab taastõendamisel ehitiste elektrik, tase 3 kutse.  Tähtajatute kutsete (Elektrik I ja Sisetööde elektrik, tase 3) omanik peab kutse taastõendama, kuna varasemalt väljaantud tähtajatud kutsetunnistused kaotavad õigusaktide alusel kehtivuse.  Kutse andmise korraldamine on reguleeritud elektritöö ja automaatika kutseala kutse andmise korras. | **Nõuded kutse taotlemisel**  Töömaailma taotlejale:   1. Eelnevalt omandatud elektrialane või lähedane (automaatika, mehhatroonika jmt) kutseharidus 2. Vähemalt 2-aastane erialane töökogemus viimase 5 aasta jooksul 3. Erialase koolituskursuse läbimine vähemalt 40 TP ulatuses (lisa 2 „Elektrikute täiendusõppe arvestus“)   Kutseõppe lõpetajale:  Täies mahus läbitud ehitiste elektriku kutsehariduse tasemeõppe õppekava sh vähemalt 6-kuulise erialase praktika läbimine  **Nõuded kutse taastõendamisel iga 5 aasta järel**   1. Vähemalt 3-aastane erialane töökogemus viimase 5 aasta jooksul 2. Erialase täiendkoolituse läbimine vähemalt 30 TP ulatuses (lisa 2 „Elektrikute täiendusõppe arvestus“)   Sisetööde elektrik, tase 4 kutse omandanud isik saab taastõendamisel Ehitiste elektrik, tase 4 kutse.  Tähtajatu kutse (Elektrik II ja Sisetööde elektrik, tase 4) omanik peab kutse taastõendama, kuna varasemalt väljaantud tähtajatud kutsetunnistused kaotavad õigusaktide alusel kehtivuse.  Kutse andmise korraldamine on reguleeritud elektritöö ja automaatika kutseala kutse andmise korras. | **Nõuded kutse taotlemisel**   1. Keskharidus 2. Ehitiste elektrik, tase 4 kutse omamine 3. Vähemalt 1-aastane töökogemus viimase 3 aasta jooksul 4. Täies mahus läbitud ehitiste elektrik, tase 5 tasemeõppe õppekava 5. Normdokumentide tundmise tõendamine eksamil   või  **Erinõuded kehtivat pädevustunnistust omavale taotlejale**   1. Keskharidus või tehniline kutseharidus 2. Vähemalt 3-aastane töökogemus tööjuhina viimase 5 aasta jooksul 3. Erialase täienduskoolituse läbimine vähemalt 40 TP ulatuses (lisa 2 „Elektrikute täiendusõppe arvestus“).   **Nõuded kutse taastõendamisel iga 5 aasta järel**   1. Vähemalt 3-aastane erialane töökogemus viimase 5 aasta jooksul 2. Erialase täienduskoolituse läbimine vähemalt 40 TP ulatuses (lisa 2 „Elektrikute täiendusõppe arvestus“) 3. Normdokumentide tundmise tõendamine eksamil   Sisetööde elektrik, tase 5 kutse omanik saab taastõendamisel ehitiste elektrik, tase 5 kutse.  Tähtajatu kutse (Elektrik III) omanik peab kutse taastõendama, kuna varasemalt väljaantud tähtajatud kutsetunnistused kaotavad õigusaktide alusel kehtivuse.  Kutse andmise korraldamine on reguleeritud elektritöö ja automaatika kutseala kutse andmise korras. |
| **B.2 Ehitiste elektrik, tase 3 üldoskused** | **B.2 Ehitiste elektrik, tase 4 üldoskused** | **B.2 Ehitiste elektrik, tase 5 üldoskused** |
| Mõtlemisoskused   1. Täiendab end tööalaselt, et tagada oma kompetentsuse säilimine. 2. Kasutab oma valdkonnas kokkulepitud oskuskeele mõisteid ja termineid. 3. Hoiab end kursis tehnoloogiliste uuendustega.   Enesejuhtimine   1. Järgib tööd tehes juhiseid, valdkondlikke nõudeid, eeskirju, õigusakte, standardeid jmt. 2. Kasutab oma tegevuses enda ja teiste tervist säästvaid tööviise, isikukaitsevahendeid ning järgib ohutusnõudeid. 3. Hoiab ja kasutab teiste inimeste, organisatsiooni, ühiskonna ja loodusvarasid hoolivalt ja otstarbekalt. 4. Käitub energiat ja ressursse säästvalt ning jäätmeid vähendavalt. Sordib jäätmeid liigiti ja vabaneb neist jäätmekäitlusnõuete kohaselt.   Lävimisoskused   1. Osaleb meeskonnatöös, jagab teistega kogu vajalikku ja kasulikku informatsiooni ning tegutseb parima ühise tulemuse saavutamise nimel. 2. Loob teiste inimestega hea kontakti, väljendab end viisakalt ja arusaadavalt. 3. Kasutab eestikeelseid juhendeid, oskab ennast eesti keeles erialaselt väljendada.   Kasutab oma töös arvutit algtasemel kasutaja tasemel (lisa 3 „Digipädevuste enesehindamise skaala“). | Mõtlemisoskused   1. Täiendab end tööalaselt, et saavutada oma arengueesmärgid osaledes erialaüritustel ja koolitustel. 2. Kasutab oma valdkonnas kokkulepitud oskuskeele mõisteid ja termineid. 3. Jälgib valdkonnas toimuvaid muutusi ja suundumusi, et olla kursis tehnoloogia, meetodite jm uuendustega.   Enesejuhtimisoskused   1. Järgib tööd tehes juhiseid, valdkondlikke nõudeid, eeskirju, õigusakte, standardeid jmt. 2. Kasutab oma tegevuses enda ja teiste tervist säästvaid tööviise, isikukaitsevahendeid ning järgib ohutusnõudeid. 3. Hoiab ja kasutab teiste inimeste, organisatsiooni, ühiskonna ja loodusvarasid hoolivalt ja otstarbekalt. 4. Käitub energiat ja ressursse säästvalt ning jäätmeid vähendavalt. Sordib jäätmeid liigiti ja vabaneb neist jäätmekäitlusnõuete kohaselt.   Lävimisoskused   1. Osaleb meeskonnatöös, jagab teistega kogu vajalikku ja kasulikku informatsiooni ning tegutseb parima ühise tulemuse saavutamise nimel. 2. Loob teiste inimestega hea kontakti, väljendab end viisakalt ja arusaadavalt. 3. Kasutab eestikeelseid juhendeid, oskab ennast eesti keeles erialaselt väljendada. 4. Kasutab vähemalt ühte võõrkeelt erialase informatsiooni hankimiseks, jagamiseks ja vahetamiseks. 5. Kasutab oma töös arvutit iseseisva kasutaja tasemel (lisa 3 „Digipädevuste enesehindamise skaala“). | Mõtlemisoskused   1. Täiendab end tööalaselt, et saavutada oma arengueesmärgid osaledes erialaüritustel ja koolitustel. 2. Valdkonna arengu jälgimine Jälgib valdkonnas toimuvaid muutusi ja suundumusi, et olla kursis tehnoloogia, meetodite jm uuendustega.   Enesejuhtimisoskused   1. tööd tehes juhiseid, valdkondlikke nõudeid, eeskirju, õigusakte, standardeid jmt. 2. Kasutab oma tegevuses enda ja teiste tervist säästvaid tööviise, isikukaitsevahendeid ning järgib ohutusnõudeid. 3. Hoiab ja kasutab teiste inimeste, organisatsiooni, ühiskonna ja loodusvarasid hoolivalt ja otstarbekalt. 4. Käitub energiat ja ressursse säästvalt ning jäätmeid vähendavalt. Sordib jäätmeid liigiti ja vabaneb neist jäätmekäitlusnõuete kohaselt.   Lävimisoskused   1. Osaleb meeskonnatöös, jagab teistega kogu vajalikku ja kasulikku informatsiooni ning tegutseb parima ühise tulemuse saavutamise nimel. 2. Loob teiste inimestega hea kontakti, väljendab end viisakalt ja arusaadavalt. 3. Kasutab eestikeelseid juhendeid, oskab ennast eesti keeles erialaselt väljendada. 4. Kasutab vähemalt ühte võõrkeelt erialase informatsiooni hankimiseks, jagamiseks ja vahetamiseks. 5. Kasutab oma töös arvutit iseseisva kasutaja tasemel (lisa 3 „Digipädevuste enesehindamise skaala“). |

|  |  |  |
| --- | --- | --- |
| **KOHUSTUSLIKUD KOMPETENTSID** | **KOHUSTUSLIKUD KOMPETENTSID** | **KOHUSTUSLIKUD KOMPETENTSID** |
| **Puudub** | **B.3.1 Elektripaigaldiste käidu töötoimingud EKR tase 4** | **B.3.1** **Elektripaigaldiste käidu töötoimingud EKR tase 5** |
|  | 1. Teeb elektripaigaldiste ja -seadmete visuaalset kontrolli käidukava alusel. 2. Teeb hooldus- ja remonditöid käidukava alusel elektripaigaldiste ohutuse tagamiseks. 3. Teeb elektripaigaldiste ja -seadmete seisukorra kontrollimiseks vajalikke elektrotehnilisi kontrolltoiminguid. 4. Tuvastab ja fikseerib võimalikud kõrvalekalded, häired ja rikked asjakohaste meetoditega. 5. Kavandab meetmed rikete kõrvaldamiseks või teavitab vastutavat isikut ja tegutseb vastavalt saadud juhistele. 6. Kõrvaldab rikke ja remondib elektripaigaldise vastavalt eelnevalt kavandatud meetmetele. | 1. Korraldab töötoimingute eest vastutava isikuna elektripaigaldiste ja -seadmete käidutöid, järgides käidukava ja normdokumente. 2. Teeb elektripaigaldiste ja -seadmete visuaalset kontrolli käidukava alusel. 3. Teeb hooldus- ja remonditöid käidukava alusel elektripaigaldiste ohutuse tagamiseks 4. Teeb elektripaigaldiste ja -seadmete seisukorra kontrollimiseks vajalikke elektrotehnilisi kontrolltoiminguid. 5. Tuvastab ja fikseerib võimalikud kõrvalekalded, häired ja rikked asjakohaste meetoditega. 6. Kavandab meetmed rikete kõrvaldamiseks või teavitab vastutavat isikut ja tegutseb vastavalt saadud juhistele. 7. Kõrvaldab rikke ja remondib elektripaigaldise vastavalt eelnevalt kavandatud meetmetele. |
| **B.3.1 Juhistike paigaldamine EKR tase 3** | **B.3.2 Juhistike paigaldamine EKR tase 4** | **B.3.2 Juhistike paigaldamine EKR tase 5** |
| 1. Ehitab kaablitrassid (kaabliredelid, kaablirennid, karbikud, rennid), kasutades asjakohaseid töövõtteid ja -vahendeid. 2. Paigaldab ehitiste elektripaigaldistes kasutatavad juhtmed ja kaablid, märgistades need nõuetekohaselt. 3. Teeb järelevalve all ja juhendamisel elektrilised ühendused kaablite nõuetekohaseks ettevalmistamiseks sh isolatsiooni eemaldamiseks, kasutades sobivaid tööriistu ja õigeid töövõtteid 4. Paigaldab maandusjuhid ja -elektroodid ning potentsiaaliühtlustuslatid ja -juhid vastavalt tööjoonistele.   Kontrollib enda tehtud töö vastavust etteantud ülesandele.. | 1. Ehitab kaablitrassid (kaabliredelid, kaablirennid, karbikud, rennid, tuletõkkesüsteemid jne), kasutades asjakohaseid töövõtteid ja -vahendeid. 2. Paigaldab ehitiste elektripaigaldistes kasutatavad juhtmed ja kaablid, märgistades need nõuetekohaselt. 3. Teeb madalpinge kaablimuhvid ning ühendab juhtmestikud elektrijaotuskeskuse ja seadmetega vastavalt elektriskeemile. 4. Paigaldab maandusjuhid ja -elektroodid ning potentsiaaliühtlustuslatid ja -juhid vastavalt tööjoonistele. 5. Kontrollib visuaalselt ja mõõtmise teel maandusseadmete normidele vastavust, mittevastavuse korral teavitab elektritööde eest vastutavat isikut, teeb ettepanekuid konstruktsiooni muudatuseks. 6. Ühendab piksekaitseseadmed elektripaigaldisega järgides projekti ja normdokumente. | 1. Korraldab töötoimingute eest vastutava isikuna juhistike tööülesande kohaselt paigaldamistöid järgides projektdokumentatsiooni ja normdokumente. 2. Ehitab kaablitrassid (kaabliredelid, kaablirennid, karbikud, rennid, tuletõkkesüsteemid jne), kasutades asjakohaseid töövõtteid ja -vahendeid. 3. Paigaldab ehitiste elektripaigaldistes kasutatavad juhtmed ja kaablid, märgistades need nõuetekohaselt. 4. Teeb madalpinge kaablimuhvid ning ühendab juhtmestikud elektrijaotuskeskuse ja seadmetega vastavalt elektriskeemile. 5. Paigaldab maandusjuhid ja -elektroodid ning potentsiaaliühtlustuslatid ja -juhid vastavalt tööjoonistele. 6. Kontrollib visuaalselt ja mõõtmise teel maandusseadmete normidele vastavust, mittevastavuse korral teeb ettepanekuid konstruktsiooni muudatuseks. 7. Ühendab piksekaitseseadmed elektripaigaldisega järgides projekti ja normdokumente. |
| **B.3.2 Elektrijaotuskeskustega töötamine EKR tase 3** | **B.3.3 Elektrijaotuskeskustega töötamine EKR tase 4** | **B.3.3 Elektrijaotuskeskustega töötamine EKR tase 5** |
| 1. Paigaldab etteantud ülesandele vastavalt eelnevalt tootja komplekteeritud elektrijaotuskeskuse, kasutades asjakohaseid töövahendeid ja -võtteid. 2. Kontrollib enda tehtud töö vastavust etteantud ülesandele. | 1. Paigaldab (sh asendab) elektrijaotuskeskuse ja selle komponendid, lähtudes tööülesandest ja paigaldusnõuetest, kasutab asjakohaseid töövahendeid ja -võtteid.  2. Koostab elektrijaotuskeskuse jõu- ja juhtimisahelad, kasutades asjakohaseid töövahendeid ja -võtteid, järgib joonist ja elektrijaotuskeskuse standardeid. | 1. Korraldab töökohal töötoimingute eest vastutava isikuna elektrijaotuskeskuste ja nende komponentide paigaldamistöid, lähtudes tööülesandest, elektriprojektist ja normdokumentidest. 2. Paigaldab (sh asendab) elektrijaotuskeskuse ja selle komponendid, lähtudes tööülesandest ja paigaldusnõuetest, kasutab asjakohaseid töövahendeid ja -võtteid. 3. Koostab elektrijaotuskeskuse jõu- ja juhtimisahelad, kasutades asjakohaseid töövahendeid ja -võtteid, järgib joonist ja elektrijaotuskeskuse standardeid. |
| **B.3.3. Madal- ja väikepinge seadmete sh hooneautomaatika paigaldamine EKR tase 3** | **B.3.4 Madal- ja väikepinge seadmete sh hooneautomaatika paigaldamine EKR tase 4** | **B.3.4 Madal- ja väikepinge seadmete sh hooneautomaatika paigaldamine** **EKR tase 5** |
| 1. Paigaldab ja ühendab juhendamisel lülitid, pistikupesad ja valgustid. 2. Kontrollib enda tehtud töö vastavust etteantud ülesandele. | 1. Määrab projektis toodud mõõtude alusel elektriseadmete asukohad. 2. Paigaldab madal- ja väikepinge seadmed vastavalt tootja juhistele. 3. Paigaldab juhtimis-, täitur- ja andurseadmed ning mõõteriistad (v.a spetsiifilised süsteemid), järgides paigaldusskeemi ning kasutades asjakohaseid töövahendeid ja -võtteid. 4. Ühendab skeemi järgides seadmete jõu- ja juhtimisahelad, kasutades asjakohaseid töövõtteid. 5. Seadistab madal- ja väikepingesüsteemid (nt kontrollerid, mis on tehase poolt programmeeritud) vastavalt valmistaja tehase juhenditele, projektile ja tööülesandele, v.a spetsiifilised süsteemid. | 1. Määrab projektis toodud mõõtude alusel elektriseadmete asukohad. 2. Paigaldab madal- ja väikepinge seadmed vastavalt tootja juhistele. 3. Paigaldab juhtimis-, täitur- ja andurseadmed ning mõõteriistad (v.a spetsiifilised süsteemid), järgides paigaldusskeemi ning kasutades asjakohaseid töövahendeid ja -võtteid. 4. Ühendab skeemi järgides seadmete jõu- ja juhtimisahelad, kasutades asjakohaseid töövõtteid. 5. Seadistab madal- ja väikepingesüsteemid (nt kontrollerid, mis on tehase poolt programmeeritud) vastavalt valmistaja tehase juhenditele, projektile ja tööülesandele, v.a spetsiifilised süsteemid |
| Puudub | **B.3.5 Madal- ja väikepinge seadmete hooldus ja remont EKR tase 4** | Puudub |
|  | 1. Hindab seadme mõõdetud parameetrite ja katsetamise alusel seadmete korrasolekut vastavalt seadme tehnilisele dokumentatsioonile. 2. Leiab rikkekoha, kasutades asjakohaseid mõõtevahendeid ja seadme skeeme. 3. Parandab rikke asjakohaste töövõtete ja -vahenditega. 4. Kontrollib remondijärgselt mõõtmise ja katsetamise teel seadme vastavust tootja poolt kehtestatud nõuetele. 5. Koostab enda tehtud tööde mõõteprotokollid ja tehtud tööde dokumentatsiooni (protokollid, joonised, fotod jm). 6. Juhendab, kuidas seadet kasutada ning tuvastada ja lahendada tehnilisi probleeme (jälgida näidikuid jms). |  |
| Puudub | **B.3.6 Töötulemuse kontrollimine ja dokumenteerimine EKR tase 4** | **B.3.6 Töötulemuse kontrollimine ja dokumenteerimine EKR tase 5** |
|  | 1. Kontrollib tehtud tööde nõuetekohasust: mõõdab asjakohaste mõõteseadmetega paigaldiste elektrotehniliste näitajate (maandustakistus, elektriahela isolatsiooni takistus, faasi järjestus ja elektriahela juhtivus, koormusvool, pinge jm) vastavust normväärtustele. 2. Koostab enda tehtud paigalduste mõõteprotokollid ja tehtud tööde dokumentatsiooni (protokollid, joonised, fotod jm). 3. Dokumenteerib töö käigus sisse viidud muudatused, mis erinevad projektist. | 1. Korraldab töökohal töötoimingute eest vastutava isikuna elektripaigaldiste ehitusjärgset nõuetele vastavuse kontrolli. 2. Kontrollib tehtud tööde nõuetekohasust: mõõdab asjakohaste mõõteseadmetega paigaldiste elektrotehniliste näitajate (maandustakistus, elektriahela isolatsiooni takistus, faasi järjestus ja elektriahela juhtivus, koormusvool, pinge jm) vastavust normväärtustele. 3. Kontrollib kõigi tehtud mõõtmiste asjakohasust ja vastavust normväärtustele. 4. Komplekteerib tehtud tööde dokumentatsiooni (kaetud tööde akt, ehitustööde päevik, paigaldustööde mõõteprotokollid, teostusjoonised, tehtud tööde protokollid, seadistusaktid jm). 5. Dokumenteerib tööde käigus elektripaigaldises tehtud muudatused, mis on sisendiks projekti muudatustele. 6. Teeb ettepanekuid olemasolevas elektripaigaldistes tehtud muudatuste kandmiseks projektile. |
| Puudub | Puudub | **B.3.6 Juhendamine EKR tase 5** |
|  |  | 1. Juhendab ja toetab töörühma liikmeid ülesannete täitmisel, tekkinud probleemide ja küsimuste lahendamisel ning oma võimete arendamisel. 2. Aitab tõsta juhendatava töö kvaliteeti, õpetades vajalikke ja kasulikke töövõtteid, andes soovitusi tööga paremaks toimetulekuks; 3. Jälgib juhendatava töö kvaliteeti ja kehtestatud nõuetest kinnipidamist. 4. Analüüsib ja hindab koos juhendatavaga tema toimetulekut tööülesannetega ja suhtumist töösse; 5. Annab juhendatavale selgesõnaliselt ja õigeaegselt tagasisidet tema tegevuse kohta, märkab edusamme ja tunnustab;. |
| Puudub | Puudub | **B.3.7 Meeskonna juhtimine EKR tase 5** |
|  |  | 1. Planeerib ja korraldab töörühma tegevusi lähtudes organisatsiooni eesmärkidest. 2. Planeerib töörühma ohutu tööprotsessi, veendub tööohutuse piisavuses; 3. Koostab tegevuskava ja korraldab ressursid (personal, töövahendid, materjalid), arvestab riske ja võimalusi. 4. Kaasab, motiveerib ja toetab töörühma liikmeid; 5. Kontrollib tegevuste, toodete, teenuste vastavust etteantud normidele, standarditele, spetsifikatsioonidele ja muudele tingimustele. 6. Kontrollib planeeritud tegevuste eesmärgipärast elluviimist, hindab tulemuste saavutatust vastavalt seatud standardile   Kavandab ja korraldab parendustegevused, lähtudes töötulemuste analüüsist ning tagasisidest. |
| **KUTSET LÄBIVAD KOMPETENTSID** | **KUTSET LÄBIVAD KOMPETENTSID** | **KUTSET LÄBIVAD KOMPETENTSID** |
| **B.3.4 Ehitiste elektrik, tase 3 kutset läbivad kompetentsid** | **B.3.7 Ehitiste elektrik, tase 4 kutset läbivad kompetentsid** | **B.3.8 Ehitiste elektrik, tase 5 kutset läbivad kompetentsid** |
| 1. Täidab elektritööde ajal elektri- ja tuleohutuse nõudeid ja ohutusnõudeid töökeskkonnas (sh tellingute ja redelite kasutamisel) ning kasutab ohutus- ja isikukaitsevahendeid. 2. Loeb ja järgib jooniseid ning skeeme sh digitaalseid. 3. Ladustab materjalid ja töövahendid jälgides, et ladustuskohad ei häiriks tööd ega kahjustaks keskkonda. 4. Käitub ohuolukordades adekvaatselt, annab õnnetusjuhtumi korral vältimatut abi ja kutsub vajadusel professionaalse abi, teavitab vastutavaid isikuid. 5. Peatab viivitamatult kõik tegevused, kui tööde käigus selgub asjaolusid, mis võivad ohtu seada tema ja meeskonna liikmete tervise, teavitab tekkinud olukorrast oma otsest juhti | 1. Teeb projekti ja tehnilise dokumentatsiooni põhjal kindlaks tööülesande sisu ja lähteandmed ning võrdleb tegelikku olukorda objektil dokumentatsiooniga. 2. Komplekteerib tööülesandele vastavad materjalid ja töövahendid sh masinad ja mehhanismid. 3. Ladustab materjalid ja töövahendid jälgides, et ladustuskohad ei häiriks tööd ega kahjustaks keskkonda. 4. Täidab elektritööde ajal elektri- ja tuleohutuse nõudeid ja ohutusnõudeid töökeskkonnas (sh tellingute ja redelite kasutamisel) ning kasutab ohutus- ja isikukaitsevahendeid. 5. Käitub ohuolukordades adekvaatselt, annab õnnetusjuhtumi korral vältimatut abi ja kutsub vajadusel professionaalse abi. Teavitab vastutavaid isikuid. 6. Peatab viivitamatult kõik tegevused, kui tööde käigus selgub asjaolusid, mis võivad ohtu seada tema ja meeskonna liikmete tervise, teavitab tekkinud olukorrast oma otsest juhti. | 1. Teeb projekti ja tehnilise dokumentatsiooni põhjal kindlaks töörühma tööülesande sisu ja lähteandmed ning võrdleb tegelikku olukorda objektil dokumentatsiooniga. 2. Komplekteerib tööülesandele vastavad materjalid ja töövahendid sh masinad ja mehhanismid. 3. Täidab elektritööde ajal elektri- ja tuleohutuse nõudeid ja ohutusnõudeid töökeskkonnas (sh tellingute ja redelite kasutamisel) ning kasutab ohutus- ja isikukaitsevahendeid. 4. Jälgib ohutusnõuetest kinnipidamist, tagades elektri-, tule- ja tööohutusnõuete kohase tööprotsessi toimimise. 5. Käitub ohuolukordades adekvaatselt, annab õnnetusjuhtumi korral vältimatut abi ja kutsub vajadusel professionaalse abi. Teavitab vastutavaid isikuid. 6. Peatab viivitamatult kõik tegevused, kui tööde käigus selgub asjaolusid, mis võivad ohtu seada tema ja meeskonna liikmete tervise, teavitab tekkinud olukorrast oma otsest juhti. |
| Teadmised   1. Ohmi ja Kirchoffi seaduste baasrakendused alalis- ja vahelduvvooluahelates. 2. Elektrimasinate ja -aparaatide töötamise üldpõhimõtted. | Teadmised   1. Ohmi ja Kirchoffi seaduste rakendused alalis- ja vahelduvvooluahelates. 2. Elektrimasinate ja -aparaatide töötamise põhimõtted. | Teadmised   1. Ohmi ja Kirchoffi seaduste rakendused alalis- ja vahelduvvooluahelates. 2. Elektrimasinate ja -aparaatide töötamise põhimõtted. |